Document ID: 32003D0369

Komisjoni otsus,
16. mai 2003,
millega muudetakse otsust 85/377/EMÜ, millega kehtestatakse ühenduse põllumajandusettevõtete liigitus
(teatavaks tehtud numbri K(2003) 1557 all)
(2003/369/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 15. juuni 1965. aasta määrust nr 79/65/EMÜ, millega luuakse Euroopa Majandusühenduse põllumajandustootjate tulusid ja majandustegevust käsitlevate raamatupidamisandmete kogumise võrk, [1] viimati muudetud nõukogu määrusega (EÜ) nr 1256/97, [2] eriti selle artikli 4 lõiget 4 ja artikli 7 lõiget 3,
ning arvestades järgmist:
(1) Komisjoni otsus 85/377/EMÜ, [3] viimati muudetud otsusega 1999/725/EÜ, [4] on põllumajandusettevõtete majandusliku suuruse ja põllumajandustootmise liigi järgi liigitamise alus nii põllumajandusettevõtete struktuuriuuringute kui ka põllumajandusliku raamatupidamise andmevõrgu (FADN) raames. Põllumajandusettevõtete struktuuriuuringute tulemuste põhjal, mis on liigitatud Euroopa suurusühiku ja põllumajandustootmise liigi järgi, valitakse ja hinnatakse FADN põllumajandusettevõtete valimit.
(2) Komisjoni 23. septembri 1977. aasta määruses (EMÜ) nr 2237/77 talumajapidamiste tulude kindlaksmääramiseks koostatava põllumajandusaruande vormi kohta, [5] viimati muudetud määrusega (EÜ) nr 1837/2001, [6] on kindlaks määratud põllumajandusaruandes esitatavate raamatupidamisandmete liik.
(3) Nõukogu 29. veebruari 1988. aasta määruses (EMÜ) nr 571/88 põllumajandusettevõtete struktuuri käsitlevate ühenduse uuringute korraldamise kohta, [7] viimati muudetud komisjoni määrusega (EÜ) nr 143/2002, [8] loetletakse tunnused, mida tuleb vaadelda põllumajandusettevõtete struktuuriuuringutel.
(4) Nende määrustega muudeti hiljuti nii põllumajandusaruannete kui ka 2003., 2005. ja 2007. aasta uuringute tunnuste loetelu struktuuri ja sisu.
(5) Seepärast tuleks otsust 85/377/EMÜ vastavalt muuta.
(6) Käesolevas otsuses sätestatud meetmed on kooskõlas ühenduse põllumajandusliku raamatupidamise andmevõrgu komitee arvamusega,
ON VASTU VÕTNUD KÄESOLEVA OTSUSE:
Artikkel 1
Direktiivi 85/377/EMÜ I ja II lisa muudetakse vastavalt käesoleva otsuse lisale.
Artikkel 2
Käesolev otsus on adresseeritud liikmesriikidele.
Brüssel, 16. mai 2003

Labels: 19
6